Exodus (band)

Exodus kan ha flere betydninger

Exodus er et thrash metal-band fra Richmond, California. Exodus startet sin karriere i 1979 da det ble stiftet av gitaristen Kirk Hammett og trommeslageren Tom Hunting. Tom Hunting var også vokalist i starten, før Exodus fikk sin første ordentlige vokalist; Tim Agnello. Tim Agnello var ikke lenge med i bandet før han ble byttet ut med Paul Baloff. Den første komplette besetningen bestod av Paul Baloff (vokal), Gary Holt (gitar), Kirk Hammett (gitar), Geoff Andrews (bass) og Tom Hunting (trommer). Kirk Hammett forlot i 1983 bandet til fordel for Metallica, etter å ha skrevet deler av debut-albumet. Gitaristen Gary Holt er den eneste som har vært med Exodus fra begynnelsen til slutten.

Historie

1985-1994
I 1985 kom debut-albumet Bonded by Blood, og det nådde fort kultstatus. Bonded by Blood står igjen i dag som en milepæl i thrash metal-miljøet. Året etter forlot Paul Baloff bandet, og Steve "Zetro" Souza kom inn som ny vokalist.

Gary Holt (gitar), Rick Hunolt (gitar), Steve "Zetro" Souza, Rob McKillop (bass) og Tom Hunting (trommer) skulle nå gi ut to album sammen; Pleasure of the Flesh i 1987 og Fabulous Disaster i 1989. Året etter ga Exodus ut enda et album, Impact is Imminent, men nå uten Tom Hunting. John Tempesta tok Tom Hunting sin plass som trommeslager i Exodus. Det var denne oppstillingen som i 1990 ga ut konsertalbumet Good Friendly Violent Fun.

I 1991 forlot Rob McKillop (bass) bandet, og på det nye Exodus-albumet, Force of Habit fra 1992, var Mike Butler trommeslager. I 1992 forlot også Steve "Zetro" Souza Exodus, fordi han ikke var nok engasjert i bandet. I 1994 ble bandet oppløst.

1997-1998
I 1997 gjenforente Exodus seg med Gary Holt og Rick Hunolt på gitar, Paul Baloff på vokal, Jack Gibson på bass og Tom Hunting på trommer. I 1997 ga de ut konsertalbumet Another Lesson In Violence, før de på nytt ble oppløst i 1998.

2001-
Da bandet på nytt ble gjenforent i 2001 var Paul Baloff, Rick Hunolt, Tom Hunting, Jack Gibson og Gary Holt tilbake. I 2002 led Paul Baloff av et slag som førte ham i koma. Slaget svekket ham så kraftig at familien hans bestemte for å la ham dø i fred. Den 2. februar 2002 ble Paul Baloff erklært død. Exodus bestemte seg for å fortsette for å hedre hans minne, og Steve «Zetro» Souza kom tilbake i bandet. Bandet ga ut comeback-albumet Tempo of the Damned i 2004, 12 år etter deres siste studioalbum.

Rick Hunolt og Tom Hunting forlot Exodus i 2005. Heathen-gitaristen Lee Altus og tidligere Slayer-trommis, Paul Bostaph, tok deres plass. Bandmedlemmene mente at Steve «Zetro» Souza fortsatt ikke klarte å engasjere seg nok i bandet, og i 2005 ble han sparket fra Exodus. Han ble senere erstattet med Rob Dukes. Mange mener at deres neste album ville bli det sterkeste albumet deres siden Bonded by Blood. Shovel Headed Kill Machine ble utgitt i 2005, og denne oppstillingen er den samme bandet har i dag.

Exodus' neste studioalbum er ventet å komme i slutten av 2007.

Medlemmer
 Steve "Zetro" Souza  – Vokalist (1986–1993, 2002–2004, 2014-)
 Gary Holt – Gitar (1981–1994, 1997–1998, 2001-)
 Lee Altus – Gitar (2005–)
 Jack Gibson – Bass (1997–1998, 2001-)
 Tom Hunting – Trommer (1979–1989, 1997–1998, 2001–2005, 2007-), vokalist (1979-1980)

Tidligere medlemmer

Vokalister
 Keith Stewart (1979–1980)
 Paul Baloff (1982–1986, 1997–1998, 2001–2002) (Døde som følge av hjerneslag i 2002)
 Rob Dukes (2005-2014)

Gitarister
 Tim Agnello (1979-1981)
 Kirk Hammett (1979–1983)
 Rick Hunolt (1983–1993, 1997–1998, 2001–2005)
 Mike Maung (1983)

Bassister
 Carlton Melson (1979-1981)
 Geoff Andrews (1981–1983)
 Rob McKillop (1983–1991)
 Michael Butler (1991–1994)

Trommeslagere
 Paul Bostaph (2005–2007)
 John Tempesta (1989–1994)
 Chris Kontos (1993)

Utgivelser

Studioalbum
Bonded by Blood (1985)
Pleasure of the Flesh (1987)
Fabulous Disaster (1989)
Impact is Imminent (1990)
Force of Habit (1992)
Tempo of the Damned (2004)Shovel Headed Kill Machine (2005)
The Atrocity Exhibition...Exhibit A (2007)
Exhibit B: The Human Condition (2010)
Blood In, Blood Out (2014)
 Persona Non Grata (2021)

Livealbum
Good Friendly Violent Fun (1991)
Another Lesson in Violence (1997)
 Live at the DNA 2004 (2005)

EP-er og singlerThe Lunatic Parade (1990) (Single)Objection Overruled (1990) (EP)Thorn in my Side (1992) (Single)War is my Sheppard (2003) (EP)

FilmCombat Tour (1985) (VHS)Live at the DNA'' (2005) (DVD)

Eksterne lenker
 
 
 
 

Thrash metal-band fra USA
Band etablert i 1979
1979 i USA